Judita/Libro parvo
<s></s>

<s>Libro parvo</s>

<s>Dike ter hvaljen'ja presvetoj Juditi,
 smina nje stvore(n)'ja hoću govoriti;
 zato ću moliti, Bože, tvoju svitlost,
 ne hti(j) mi kratiti u tom punu milost.</s><s>Ti s' on ki da kripost svakomu dilu nje
 i nje kipu lipost s počten'jem čistinje
 ti poni sad mene tako jur napravi,
 jazik da pomene ča misal pripravi.</s><s>Udahni duh pravi u mni ljubav tvoja,
 da sobo(m) ne travi veće pamet moja, 
 bludeći ozoja z družbo(m) starih poet,
 boge čtova koja, kimi svit biše spet.</s><s>Da ti s' nadasve svet, istinni Bože moj,
 ti daješ slatko pet, vernim si ti pokoj,
 a ne skup trikrat troj divička okola, 
 pridavši još u broj s kitarom Apola.</s><s>Uzdvigni odzdola glas moj k nebu gori
 gdi tvoga pristola čtuju svetih zbori,
 da der u tvem dvori bude ti uslišan,
 dokol izgovori od Judite pisan.</s><s>Grad veli Egbatan sazida i sredi
 kralj hvale pohvata(n), Arfaksat od Medi;
 pokol jur pogledi, da vlada narodom,
 preza svoje zledi kih podbi pod sobom.</s><s>Mnjaše da ni robom, ni moćju od ljudi, 
 ni plemenitim rodo(m) na svit mu para ni;
 da pozna po sebi, jer slava človika
 najveća, ka se di, ne tarpi dovika.</s><s>Da kakono rika barzo mimohodi,
 tako svaka dika s vrimeno(m) odhodi.</s><s>I ki se uzvodi u višu oholast,
 teže mu se zgodi kad pade u propast.</s><s>Ki poni toku vlast i silu imiše,
 zgubi svoj glas i čast kada ga razbiše.</s><s>I ki ga dobiše, jure potomtoga, 
 jer se oholiše, izgubiše mnoga.</s><s>Pored da je boga, Nabukodonosor
 mnjaše se dilj toga - nimaše bo razbor.</s><s>Jer skupiv mnogi zbor i polag Eufrata
 razvivši svoj šator, pobi Arfaksata.</s><s>S vesel'jem u vrata ninivska ulize
 goneći na jata sužnje u želize.</s><s>Malo jih ubiže, mnogo jih zagubi,
 napuni sve hiže blaga ko urubi.</s><s>Viteze poljubi, svakoga darova, 
 od koga nahoj bi, hrabro da se arva.</s><s>Paka barune zva, ter sede meu njimi,
 otvoriv usta sva, govori prid svimi:
"Ja vami hrabrimi sve sebi podložih
 ča godir očimi mo(j)ima obazrih.</s><s>Slavan se učinih ter čtovan visoko,
 i glas dili mo(j)ih prostri se široko.</s><s>Sada jure, poko nitkore ne sto(j)i
 u zemaljski oko ki me se ne bo(j)i.
 Poslat ću da ko(j)i s nami mejaš ima, 
 zapovidi moji podložan prijima."
Ugodno bi svima, svi ga pohvališe,
 razum, moć s ričima do neba uzniše;
 posle odpraviše ki naglo hodeći
 mejaše objizdiše, gradove proseći.</s><s>Zapovid noseći Nabukdonosora,
 gospotstvo hoteći vekšega prostora.</s><s>Ni gradi, ni hora, ne pokloniše se,
 i s tim, kad bi zora, k kralju vratiše se.</s><s>On tomu čude se, pomuča nikoko, 
 a paka sarde se, ja pritit žestoko.</s><s>Govoreći tako: da će svih zgubiti
 ki ne htiše, kako on reče, učiniti.</s><s>I priča vapiti: "Poznati ćeš ča sam -
 toj će harlo biti - Karmele i Libam, 
 Cedar, pridavši k vam Damask s Cilici(j)om,
 i svu riku Jordari sa svom Galilejom.</s><s>Jošće s Samari(j)om jerosolimski stan
 i s Etiopi(j)om dobro će biti znan.</s><s>Ča more doma i van oblast i jakost ma, 
 i koli sam silan s mojom daržavom ja."
Zatim nimalo sta, priseže pristol'jem
 ko se sve zlatom sja ter dragim kamen'jem
 i svakim zlamen'jem kraljevske razblude,
 da to s ispunjen'jem skoro, skoro bude.</s><s>O koliko blude ki kažu došasna,
 brez razbora sude kakono iza sna;
 človik bo to ne zna ako ne očituje
 njemu ki svaka zna i svud gospoduje.</s><s>Kralj tako jiduje - sunce svitla lica, 
 na zapad minuje, za more skri nica;
 noć jure podtica da narod, živine,
 človik, zvir i ptica, pustiv teg, počine.</s><s>Sam ov do istine, pripun rogobore,
 ležeć na perine, usnuti ne more.</s><s>Ojme, moj nebore!</s><s>Gospodstvo ča t' prudi?</s><s>Ne bdi sad nitkore; tebe misal trudi.</s><s>Kakono kad bludi sobom simo-tamo,
 bisan pas meu ljudi, pojti ne umi kamo,
 ner se varti samo ter ujisti preži, 
 onamo, ovamo, ciri se i reži.</s><s>Tako t' ov, ki leži, misleći, sasvima
 ništare ne teži, a pokoja nima;
 glavom svuda kima i sobom privraća,
 posažmi očima, da san se odvraća.</s><s>Jere se navraća pečal ka ga karti,
 ter skupost pribaća sve hteći odarti:
 sve joj daj požarti ča želi od svita,
 li neće do smarti nigdare bit sita.</s><s>Još iz dna izvita ne biše sva zora,
 ni rosa sa cvita opala, da gora
 biljaše jur zgora visoko varhami,
 a struja od mora mišaše iskrami.</s><s>Jure noć s tminami doli pošla biše,
 da još dan s zrakami uzišal ne biše, 
 kada se skupiše vićnici u komori,
 jer jih kralj zoviše, kim tako govori:
"U svem mo(j)em dvori sluge najverniji,
 i va svakom zbori u svem razumniji,
 i meni miliji!</s><s>Znajte da misal ma
 vele me grize i ji dokla ne vidim ja
da svaka mista, ka na svit gospoduju,
 podložna budu i da svi mene uščtuju.</s><s>Zato odlučuju sa svimi imit rat
 ki se ne obituju poda mnom da će stat.</s><s>A parvo ću obujat daržave od onih
 ki se ne htiše dat kakono ja hotih,
 nere rugo i smih u takovoj stvari
 činiše od mojih oni poklisari."
Slišavši to stari vitezi uistinu, 
 kako kim se mari vuhlit gospodinu,
 svaki svu kapinu sa glave snimiše
 ter pad na kolinu, dvorno zahvališe:
"Hvala tebi", riše, "kraljeva svitlosti,
 da smo od najviše pri tebi milosti 
 a tvojoj jakosti jur se pristoji svom
 prez svake pakosti obladati zemljom.</s><s>Jer ki toko sobom grad more tvard biti,
 ki ti s tvojom vojskom nećeš razoriti?</s><s>Tko li će se mniti silan zadovolje, 
 ki će s tobom smiti arvat se na polje?</s><s>Sada tvoje volje stvoriti odluku,
 kako ti znaš bolje, u tvoju je ruku;
 drago će bit puku, vesel će bit rusag,
 kad tebe uzvuku na svega svita sag.</s><s>Zatim će te tvoj trag vazda blagoslovit.
 da rodivši se nag, tobom oblada svit.</s><s>A glas će tvoj živit, svuda slavan hode,
 dokol budu svitit zvizde, teći vode.</s><s>Tom hvalom uzhode, kralj veće uzbuja, 
 kako kad se svode vali gdi (j)e struja.</s><s>Ter hlepeć na tuja lovišća vrić mriže,
 kako ljuta guja gori glavu dviže.</s><s>"Ki sto(j)ite niže, moga slugu verna",
 sad reče, "najbarže zovite Oloferna!" 
 Kad dojde: "Biserna kruna mi s'", reče, "bil,
 strila zlatoperna, kud si godi hodil.</s><s>Hrabro si se nosil u sve boje tvoje,
 tiral si, jal, ubil protivnike moje.</s><s>A sada ovo je stvar ku ti ja velim:
 skup ljudi, tokoje sve ča je tribi njim.</s><s>Obrativ putem tim, ka zapadu poji,
 grade ter župe prim i čin da su moji.</s><s>Da me se svak boji, svaki da me čtuje,
 kako se dostoji, gdi godi me čuje." 
On o tom duguje po kraljevskoj župi,
 hoteć da vojskuje, junake sakupi.</s><s>Kad zbroji zastupi, piših jih biše tad,
 s kimi se uputi, sto dvadeset hil'jad.</s><s>Mladi bihu, prez brad, jakosti najbolje, 
 arvati svaki grad pripravni dovolje,
 ali se na polje biti, protežući
 lukove bivolje, mačima sikući.</s><s>Još kino sidući na konjih vojuju,
 dvanadest tisući biše jih po broju; 
 ustežući voju, jedino jižjahu,
 prip(r)avni ka boju; konji jim aržahu.</s><s>Bistro se metahu, igraje nogami,
 nozdarvi harkahu, mašući glavami.</s><s>A oni strilami bihu opasani
 ter britci sabljami po sviti pisani.</s><s>Gredihu šarani, kako premaliti
 široke taržani gdi su svaki cviti.</s><s>Na glavi priviti plavi tere beli
 i perja naditi stojahu faćeli.</s><s>Šćitke obeseli, kopja uzvartahu;
 svi bihu veseli, talambas tučahu;
 niki privartahu garlom začinjući,
 niki popi(j)ahu kundir naginjući.</s><s>Prid njimi jizdući vojvode s tumbatom, 
 na njih se obzirući uzmitahu batom.</s><s>Oružjem ter zlatom svaki se svitljaše,
 pera jim za vratom vitar zavi(j)aše.</s><s>Prid svakim jahaše oprovda u krunicu,
 pod krunom imaše na uho barnjicu;
 zlat šćit i sulicu njegovu noseći,
 na njoj korugvicu, bedeva vodeći.</s><s>Tako ti hodeći varvljahu šerezi,
 okolo jizdeći asirski hercezi,
 bani tere knezi visoka plemena, 
 sluge ter vitezi počtena imena.</s><s>Svega naparćena tuj kola škripahu,
 tuj noseć brimena kamil'je stupahu.</s><s>Tuj voli kasahu, tuj bravi potiču,
 pastiri zvizdahu za njimi i viču.</s><s>Ni šibi, ni biču ne daju pokoja,
 goneći optiču, biše t' jim do znoja;
 mnoga bo ozoja ondi bihu tada,
 kim ne biše broja, kola tere stada.</s><s>Za svom vojskom zada grediše Oloferne,
 ki svimi oblada s junake nesmerne.</s><s>Svi sluge preverne okol njega bihu,
 luk, strile operne u ruci jimihu.</s><s>A druzi gredi(h)u mašući praćami,
 kamen'je berihu u krilo rukami; 
 druzi šćipačami bihu se zavargli,
 a druzi sabljami ke bihu potargli.</s><s>Suknje bihu svargli, župe pripasali;
 rukavce uzvargli, bičve podpasali;
 barže t' bi ticali skačući dubravom, 
 ner kad bi bigali jelini prid lavom.</s><s>Njih ti z bedar stranom kolesa šćićahu,
 ka grede ravninom konji potezahu;
 sprid i zad jahahu vitezi železni,
 kopja jim se sjahu i meči bodežni.</s><s>Jaki da utežni pod njimi pastusi,
 pojt u boj užežni veće ner u gusi.</s><s>Uza nje konjusi sve piši potiču,
 ter od cvitja busi za klobuk zatiču.</s><s>Nici prid potiču, a nici skut prime
 uz konj se pomiču, daržeć se za strime.</s><s>A tuj ti meu svime, po sridi okola,
 ki biše nad svime, sijaše na kola,
Ka zgora i zdola sva bihu gvozdena,
 a s varha do pola po gvozdu zlaćena.</s><s>Kon njega usajena horugva ćuhtaše
 bila ter čerljena, zdaleč se vijaše.</s><s>A on ti si(j)aše oholo, visoko,
 a sam pogledaše po vojsku široko;
 karvavo mu oko, čarljen biše obraz,
 brada jur nikoko prosida, debel haz.</s><s>Poćaše se i u mraz, toko biše pritil,
 vas obal kako praz ki još ni strižen bil.</s><s>A biše se povil svionim skenderom
 i gojtane pustil, kićene biserom.</s><s>Šapka staše s perom na glavi, doli pak
 na bedrih sa srebrom sablja tere bičak.</s><s>Gledaše ti ga svak; lipo ga odivaše
 dolama, ke utak zlatom prosivaše.</s><s>Oko njega staše dvakrat treti vezir,
 meu njimi subaše, na svakomu pancir.</s><s>Stahu kakono mir ki šćiti kastila,
 da u nj ne skoči zvir, ni protivna sila.</s><s>Toj kolo pritila živina vuciše,
 uz ku druga čila naizmin grediše.</s><s>Taj ti črida biše od jakih bivoli,
 vranih konji liše ter čarljenih voli.</s><s>Zaduka za koli gredihu farizi,
 a na njih do toli pokrovci grimizi.</s><s>Uzde zlati frizi, zlaćena žvaoca, 
 pisana po brizi zlatom sedaoca.</s><s>Od zlata staoca sa strimi zlaćeni,
 od hitra tkaoca popruzi šareni.</s><s>A konji mašćeni po rep i po grivi,
 samo tud čarljeni, inuda svi sivi.</s><s>Ne bihu predljivi, da bistra pogleda,
 ne bihu sklitivi, da glumna ujeda.</s><s>Motahu t' (se) vreda skakćući nogami,
 plešući poreda, zavarg se glavami.</s><s>Plaho ti bedrami pojdihu svartaje,
 razmašuć parsami, stegna podžimaje.</s><s>Svim se pojimaje, rekal bi lećahu,
 tla ne doticaje, tako se dvizahu.</s><s>A na njih si(j)ahu lovci ter ptičari,
 na ruci jim stahu sokoli mitari.</s><s>Harti ter ogari za njimi tičući,
 kakono vahtari laptahu sačući.</s><s>Prid kolom bi(j)ući bubnjahu nakari,
 trumbite trubljući svirahu pifari.</s><s>A niki u citari zvoneći pojaše,
 kralji ter cesari hrabrost počitaše.</s><s>Tuj se razligaše sve polje z gorami,
 rekal bi se oraše nebo sa zvizdami.</s><s>S tacimi bukami levite dojdoše,
 kadno miri sami hjerički padoše.</s><s>Tacih uzpregnuše kon Sinajske gore,
 kojino pojdoše Boga čut govore.</s><s>Kad nitkor ne more prez straha čekati,
 grom s trubljom sa gore kad priča praskati.</s><s>Da tko spovidati sva more čudesa?</s><s>Od konjske bahati zemlja se potresa.</s><s>Ništar ne pores(t)a, ni trava ni žito,
 kuda vojska plesa, po sve ono lito.</s><s>Tad lačan korito prasac ostavljaše,
 zvire strahlivito bigat ne umi(j)aše.</s><s>Na zemlji padaše ptica sa visine,
 kad zavapi(j)aše vojska iz dubine.</s><s>Od praha magline dvizahu se gori,
 kakono oblačine kad marče po gori.</s><s>Seli tere dvori, poljem kada gode, 
 u dne al u zori, paljihu se hode.</s><s>Nestaniše t' vode gdino postojahu,
 zato vred na brode prid se popeljahu.</s><s>A kad se brojahu, sklopiv moste nike,
 deset dan zbrojahu brodeć se prik rike.</s><s>Tej sile tolike puni bihu luzi,
 kakono njive ke pokriliše pruzi.</s><s>Kad egipski muži s kraljem ki biše kriv,
 ostaše u tuzi, osmi bič oćutiv.</s><s>Tko je toliko smiv ki bi jih dočekal?</s><s>Al nadaleč vidiv da se ne bi pripal?</s><s>Mnju, ti bi uzdarhtal despot, car i sultan,
 tere bi pleća dal, meč ne podarvši van.</s><s>Nit bi se oziral bižeći noć i dan.</s>

<s>Judita</s>

